Document ID: 32010R0884

РЕГЛАМЕНТ (ЕС) № 884/2010 НА КОМИСИЯТА
от 7 октомври 2010 година
за изменение на Регламент (ЕО) № 1464/2004 по отношение на карентния срок за фуражната добавка Monteban, принадлежаща към групата „Кокцидиостатици и други медицински вещества“
(текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него,
като има предвид, че:
(1)
В Регламент (ЕО) № 1831/2003 се предвижда издаването на разрешително за използване на добавки при храненето на животните, както и основанията и процедурите за предоставяне на такова разрешително.
(2)
В Регламент (ЕО) № 1831/2003 се предвижда възможността разрешителното за дадена фуражна добавка да се изменя по искане на притежателя на разрешителното и след получаване становището на Европейския орган за безопасност на храните (наричан по-нататък „органът“).
(3)
Употребата на наразин (Monteban) беше разрешена за срок от 10 години за пилета за угояване с Регламент (ЕО) № 1464/2004 от 17 август 2004 г. относно разрешението за 10 години на използването на Monteban при храненето на животни, добавка от групата на кокцидиостатиците и други медицински вещества (2).
(4)
Притежателят на разрешителното подаде заявление за изменение на разрешителното за тази добавка, така че да се намали карентният срок преди клане от един на нула дни. Притежателят на разрешителното предостави необходимата информация в подкрепа на искането си.
(5)
В становището си от 10 март 2010 г. Органът заключи, че употребата на Monteban при пилета за угояване в предложената максимална доза и без да се прилага карентен срок е безопасна за потребителите и, следователно, искането за намаляване на срока за прекратяване на употребата от един на нула дни може да бъде прието (3).
(6)
Условията, предвидени в член 5 от Регламент (ЕО) № 1831/2003, са изпълнени.
(7)
Регламент (ЕО) № 1464/2004 следва да бъде съответно изменен.
(8)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
В деветата колона от таблицата в приложението към Регламент (ЕО) № 1464/2004, „Други разпоредби“, се заличава изречението „Употребата е забранена за най-малко един ден преди клането“.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 октомври 2010 година.

Labels: 0
17
6